3. ΑΝΑΓΚ.ΝΟΜΟΣ υπ’ αριθ. 1824 της 26 Ιουν./18 Ιουλ. 1939 Περί δασμολογικών τινών μεταβολών Άρθρ.1.-(Δασμολογικαί μεταβολαί). Άρθρ.2.1-3.(Δασμολογικαί μεταβολαί). 4.Επιτρέπεται όπως δι’ αποφάσεων του Υπουργού των Οικονομικών και της Εθνικής Οικονομίας μειώται ο εισαγωγικός δασμός και ο φόρος κύκλου εργασιών επί του χαλκού της δασμολογικής κλάσεως 114α του εισαγομένου υπό εγχωρίων βιομηχανιών παραγωγής θειϊκού χαλκού εις ποσοστόν μέχρι 5% επί του υφισταμένου δασμού και φόρου κύκλου εργασιών. Επιτρέπεται ωσαύτως καθ’ όμοιον τρόπον να μειώται και ο φόρος κύκλου εργασιών επί του παραγομένου θειϊκού χαλκού. Ομοίως επιτρέπεται όπως μειώται εις το αυτό ποσοστόν ο εισαγωγικός δασμός και ο φόρος κύκλου εργασιών επί μεταχειρισμένων εκ χαλκού ειδών ατελώς εισαχθέντων και αγοραζομένων υπό των κατά την προηγουμένην παράγραφον βιομηχανιών προς αποκλειστικόν σκοπόν της εξ αυτών παραγωγής θειϊκού χαλκού. Οι όροι και αι διατυπώσεις υφ’ ας παρέχονται αι κατά τ’ ανωτέρω δασμολογικαί και φορολογικαί διευκολύνσεις καθορίζονται δια των αυτών Υπουργικών αποφάσεων. Άρθρ.3.1-4.(Κυρούνται προσωρινής ισχύος υπουργικαί αποφάσεις). 5.Κυρούται η υπ’ αριθ. Ε. 2840 της 31/3/1939 κοινή υπουργική απόφασις «περί όρων και διατυπώσεων καθ’ ους επιτρέπεται η ατελής εισαγωγή των δια τας ανάγκας των πλοίων χρησιμοποιουμένων ειδών ως και των υλικών επισκευής αυτών». Επιτρέπεται η τροποποίησις ταύτης δι’ αποφάσεως του Υπουργού των Οικονομικών μετά γνώμην της Διαρκούς Επιτροπής του δασμολογίου. 6.(Προσωρινής ισχύος). 7.Κυρούνται αι αποφάσεις του Υπουργού των Οικονομικών, δι’ ων ορίζεται κατ’ εφαρμογήν του Α.Ν. 896/1937 «περί καταργήσεως δασμολογικών απαλλαγών», ότι επί των υπό του Εθνικού Μετσοβίου Πολυτεχνείου εισαγομένων ειδών προς αποκλειστικήν χρήσιν αυτού δέον να εισπράττηται εισαγωγικός δασμός ίσος προς το εν τέταρτον του κατά την οικείαν κλάσιν επιβαλλομένου κατά παρέκκλισιν του άρθρου 11 του Α.Ν. 1477 του έτους 1938 «περί τροποποιήσεως και συμπληρώσεως των περί οργανισμού του Ε.Μ. Πολυτεχνείου κειμένων διατάξεων». Το αυτό ποσοστόν εισαγωγικού δασμού επιβάλλεται και εφεξής επί των υπό του Εθνικού Μετσοβίου Πολυτεχνείου εισαγομένων ειδών. 8.Κυρούνται αι αποφάσεις του Υπουργού των Οικονομικών περί παροχής εις ελευθέραν χρήσιν επί καταβολή 1/4 του δασμού μηχανημάτων και εργαλείων δι’ ενέργειαν γαιοτρήσεων προς ανεύρεσιν πηγών πετρελαίου, επιτρεπομένης της παρατάσεως των προθεσμιών επανεξαγωγής αυτών δι’ αποφάσεων του αυτού Υπουργού κατά την απόλυτον κρίσιν αυτού. Άρθρ.4.-(Τροποποιείται το άρθρ. 5 Α.Ν. 896/ 1937). Άρθρ.5.-1.(Προσωρινής ισχύος). 2.Τα ειδικά Ταμεία υδρεύσεως και εξυγιάνσεως τα δια Β.Δ/των ιδρυθέντα δυνάμει του άρθρ. 4 του Νόμ. 3100 της 19 Ιουλ. 1924 και διοικούμενα υπό Επιτροπής εκ δημοσίων υπαλλήλων τη συμμετοχή του Προέδρου της Κοινότητος εξομοιούνται προς τους Δήμους και τας Κοινότητας ως προς την χορηγουμένην εις αυτά δασμολογικήν απαλλαγήν δια τα εισαγόμενα παρ’ αυτών είδη δια την κατασκευήν κοινοχρήστων έργων (υδραγωγείων κλπ.) Κυρούνται αι από της ισχύος του Α.Ν. 896/1937 «περί καταργήσεως δασμολογικών απαλλαγών» χορηγηθείσαι ολοκληρωτικαί δασμολογικαί απαλλαγαί δι’ είδη εισαχθέντα υπό Ειδικών Ταμείων υδρεύσεως και εξυγιάνσεως ως και υπό του Ειδικού Ταμείου Ηλεκτροφωτισμού Καστοριάς. 3.Υπό τους όρους και διατυπώσεις του άρθρ. 12 του Νόμ. 5852 «περί κυρώσεως του από 20 Ιουλ. 1933 Ν.Δ/τος κλπ.» , εν συνδυασμώ προς το άρθρ. 1 παρ. 2 εδάφ. 30 του Α.Ν. 896/1937 «περί καταργήσεως δασμολογικών απαλλαγών», ως και του εκτελεστικού τούτου Δ. της 2 Μαρτ. 1935, ως ετροποποιήθησαν υπό του Α.Ν. 1032/1938 «περί τροποποιήσεως κλάσεων τινών του δασμολογίου εισαγωγής κλπ.», επιτρέπεται η ατελής εισαγωγή προϊόντων συγκομιζομένων παρ’ Ελλήνων πολιτών, κατοίκων παραμεθορίων Ελληνικών Κοινοτήτων επιμόρτων και ενοικιαστών των γαιών τούτων, εκ γαιών κειμένων επί Αλβανικού εδάφους, εις βάθος 15 χιλιομέτρων από της μεθορίου. Η παρούσα δασμολογική ατέλεια ανατρέχει από του έτους 1936, κυρουμένων των εκδοθεισών σχετικών διαταγών του Υπουργείου των Οικονομικών και των Γενικών Διοικήσεων Ηπείρου και Μακεδονίας. Η διάταξις του άρθρ. 12 παρ. 3 του Α.Ν. 1578/1939 «περί αντικαταστάσεως δια τέλους ενιαίας αξίας των τελών χαρτοσήμου κλπ.», επεκτείνεται και επί των τελωνειακών εγγράφων των υπό των ανωτέρω επιμόρτων και ενοικιαστών καλλιεργητών εισαγομένων ατελώς προϊόντων. 4.Αι διατάξεις του άρθρ. 1παρ. 1, 2, 3, 4 και 5 ισχύουν από της 19 Ιουν. 1939, αι δε υπόλοιπαι από της δημοσιεύσεως του παρόντος. Σελ. 623 Διάφοροι Τελωνιακοί Νόμοι 30.Ω.α.3 